text: Pige styrtede i gylletank
  06 juni 2015 kl. 13.46
  En 14-årig pige styrtede lørdag ned i en gylletank på en gård ved Rødekro.
  Ifølge Ekstra Bladet var hun i gang med at fotografere noget, da hun fik overbalance og styrtede ned i gylletanken.
  Det var naboer, der reddede pigen op.
  Da brandvæsenet nåede frem, blev hun omgående skyllet og bragt til sygehuset.
  - Det er klart, at pigen er i livsfare, hvis hun ikke hurtigt kommer op. Så snart overfladen bliver brudt, så bliver de farlige svovl-brinte dampe sluppet fri, siger indsatsleder ved Aabenraa Brand & Redning, Torben Groes, til Ekstra Bladet.
  Pigen er sluppet med ondt i benene.
  